من سنی اونودا بیلمیرم ، آخی ،
اونوتسام نه لری اونودام گره ک ،
گؤیلره باخمیشیق آیلی گئجه ده
اونوتسام ، گؤیلری اونودام گره ک .
.
دنیزی اونودوم ، یا دالغالاری ،…؟
خاطیرن یادیمدان چیخایدی، باری ،
پاییزدا خزانی ، قیشداسا قاری ،
باهاردا گوللری اونودام گره ک .
.
دئه ، نئجه اونودوم من سنی نئجه ،؟
سئوگی دورنا دئییل پاییزدا کؤچه ،
یوخوما گلیرسن منیم هر گئجه ،
آیلاری ، ایللری اونودام گره ک .
.
سنین خیالیندیر حسرتله باخان ،
آدیندیر هر ساعات قارشیما چیخان ،
قاریشیب شکلینه گؤزومدن آخان ،
یاغیشی ، سئللری اونودام گره ک .
.
سینه مده پئشیمان اوره ییم قالدی ،
اوچدون ، اللریمده له له یین قالدی ،
نه لری ایتیردیم ، باخ نه ییم قالدی ،
نه لری ، نه لری اونودوم گره ک
نصرت کسمنلی
azb_Arab azb_Arab azb_Arab azb_Arab unk azb_Arab azb_Arab pes_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab pbt_Arab